Euroopa tehnikatudengite insenerivõistlus
Euroopa tehnikatudengite insenerivõistlus (EBEC) on iga-aastane insenerivõistlus, mida korraldab Euroopa Tehnikatudengite Kogu (BEST). EBECit korraldatakse 32 riigis ning selle missiooniks on arendada tudengeid, pannes neid lahendama teoreetilist (Case Study) või praktilist (Team Design) ülesannet. Üliõpilased moodustavad neljaliikmelised meeskonnad ning lahendavad mitme eri valdkonnaga seotud ülesannet. EBECi eesmärk on rakendada üliõpilaste teadmisi ja oskusi eluliste probleemide lahendamisel. Ülesannet lahendatakse neljaliikmelises meeskonnas. EBEC on üks BESTi põhilistest teenustest, millega võimaldatakse tehnikaüliõpilastele ülikoolis räägitu kõrvale täiendavat praktilist kogemust. Võistluse käigus arendavad üliõpilased loovust, suhtlusoskust ning meeskonnatöö oskusi. Samuti võimaldab EBEC edasipääsul lahendada ülesannet multikultuurses keskkonnas. 2016. aasta EBECi finaalvoor toimus 1.–10. augustil Belgradis ning seal võistles 120 üliõpilast.